ħarġa LXXXIV 2012 47 Ġo Dar Sawra Ġismi mimli bil-ward u l-mediċina, mimli bil-mard u siġar twal u ħodor, mimli friefet bi ġwienaħ kuluriti: nisa koroh u sbieħ inixxu d-dmija, u rġiel li riedu jħobbu w ma setgħux. Bilqiegħda fuq pultruna f'rokna kiesħa, f' għajnejna hemm in-ngħas ta' ljieli mħarbta, fuq wiċċna hemm il-muta ta' mewt ċerta, u l-bewl inixxi kiesaħ minn ġol-ħarqa. Ix-xedaq li ninżgħu dejjem jidħqilna. Nimteddu forsi norqdu ħa ninsew li l-kantunieri kollha jħarsu bl-ikrah. 4, ewwel ħiiel Vjola l-ewwei ħjiel li qabad iżernaq. Jidħol ġo fik il-vjola biex imarrdek, biex jistaqsik kif int bl-istess tbissima tax-xedaq jistenna fil-komodina. Għadha titbaxxa biex tiżbogħ difrejha. Għadha — minn taħt — trid tilbes il-bizzilla u tħammar xufftejha, tħaddar għajnejha. Għadha tħajjar lil żewġha bil-lejl — żewġha li mar u nesa l-valiġġi warajh. Tqum tkanta l-Casta Diva kull filgħodu.